**PLAN DELA UO ZPASS ZA LETO 2017**

Žal je v letu 2017 tragično preminil naš sekretar Tine Premrl, kar je v organizacijo dela ZPASS prineslo številne težave, katere poskušamo v kar najkrajšem času zadovoljivo rešiti.

1. ZPASS želi, da bi novi zakon o Agrarnih skupnostih čim prej in v čim večjem obsegu zaživel tudi v praksi. V ta namen bomo še naprej sodelovali z Ministrstvom za kmetijstvo, gozdarstvo in prehrano in KGZS.
2. V zaključni fazi je sprejemanje Uredbe o določitvi vrednosti zapuščine za nepremičnine, ki so v lasti članov agrarne skupnosti,kjer je ZPASS z tehtno argumentacijo predlagal rešitev, da bi slednja znašala faktor 0,05 vrednosti po GURSu. Postopek bomo spremljali do sprejetja Uredbe, ki bo v marsičem olajšala finančni vidik prehodov članskih deležev z zapustnikov na dediče.
3. Svojim članom bomo še naprej pomagali pri reševanju njihovih problemov, kot to opravljamo že do sedaj.
4. Skušali bomo sodelovati pri prvi noveli (spremembi) novega zakona s svojimi predlogi, kako zakon izboljšati in popraviti.
5. Še naprej bodo sodelovali z državo in s sorodnimi zvezami, društvi, zbornicami, ki so posredno ali neposredno vpleteni v agrarne skupnosti, da s skupnimi močmi rešijo kakšno težavo.
6. Delali bomo v namen dobrega sodelovanja s svojimi člani in poskušali pridobiti še več novih članov.
7. Izvedli bomo tudi strokovno ekskurzijo, ki bo letos najverjetneje na južno Primorsko, o čemer se bomo še dogovorili. Namen ekskurzij je, da naši člani vidijo in slišijo, kako in kaj agrarne skupnosti počnejo, da si izmenjamo izkušnje in da se družimo.
8. Ker imajo člani združenja pogosto težave s sodišči, jim bomo kot doslej v okviru zmožnosti pomagali reševati probleme tudi na tem področju.
9. Združenje se trudi da bi bilo varčno, tako se bomo v letošnjem letu ponovno poskušali prijaviti na ustrezne razpise, da bi se pridobila dodatna sredstva za delovanje združenja. Povečali bomo aktivnosti v iskanju možnosti za pridobivanje donacij.
10. Skrbeli bomo tudi, da članarina ne sme biti pogoj, da posamezen član zavrne sodelovanje z združenjem. Združenje ima pravico, da člana iz opravičljivih razlogov oprosti plačila članarine, kar bo možno tudi v bodoče.
11. Skušali bomo odpraviti težave s spletno stranjo združenja.
12. Poskušali bomo upoštevati pobude in predloge članstva.

V Lukovici, dne 01.04.2017

Damijan Pobega

Predsednik ZPASS